У паўднёва-ўзбекскім горадзе Кагане, дзе быў вельмі вялікі працэнт рускамоўнага насельніцтва і дзе пражывалі нашы героі, ноччу з 9 на 10 ліпеня 2008 года ўзнік пажар на ракетна-артылерыйскім складзе, агонь перакінуўся на іншыя ваенныя склады. У выніку серыі выбухаў былі пашкоджаны дзясяткі шматпавярховых дамоў, некалькі будынкаў згарэла цалкам. Людзі ў чым спалі, у тым і пабеглі з горада, думаючы, што на горад напалі баевікі з Афганістана. Натоўп бежанцаў расцягнуўся на паўтара дзясятка кіламетраў, лік ахвяр ішоў на сотні.